|  |  |
| --- | --- |
| Opis: Opis: ORG157 | **OBČINA RIBNICA**  Oddelek za finance  Gorenjska cesta 3, 1310 Ribnica, Slovenija, Telefon: 01/ 837 20 21  Faks: 01/ 836 10 91, E-pošta: obcina@ribnica.si |

Datum: 03.12.2014

Številka: 410-0054/2014

***Občinski svet Občine Ribnica***

**Zadeva:** Sklep o začasnem financiranju Občine Ribnica v obdobju januar – marec 2015

|  |  |
| --- | --- |
| Predlagatelj: | Jože Levstek, župan Občine Ribnica |
| Poročevalec: | Darko Lavrič, oddelek za finance |
| Pravne podlage: | * Zakon o javnih financah (Uradni list RS, št. 11/11 - uradno prečiščeno besedilo, 14/13 - popr. in 101/13, nadaljevanju ZJF) * 106. člena Statuta Občine Ribnica (Uradni list RS, št. 17/2012) |
| Besedilo členov: | Kot priloga je priložen Sklep o začasnem financiranju občine Ribnica v obdobju 01.01.-31.03.2015 |

Po končani obravnavi župan predlaga, da Občinski svet sprejme

**SKLEP**

**Občinski svet se je seznanil s sprejetim sklepom župana o začasnem financiranju občine Ribnica v obdobju 01.01.-31.03.2015.**

Obrazložitev sklepa:

I.

V 32. členu ZJF je določeno:

**32. člen**

**(Sredstva v obdobju začasnega financiranja države oziroma občine)**

**(1) Če proračun ni sprejet pred začetkom leta, na katero se nanaša, se financiranje funkcij države in občine ter njihovih nalog in drugih, s predpisi določenih namenov (v nadaljnjem besedilu: začasno financiranje), začasno nadaljuje na podlagi proračuna za preteklo leto in za iste programe kot v preteklem letu. V obdobju začasnega financiranja neposredni uporabniki ne smejo povečevati števila zaposlenih glede na stanje na dan 31. december preteklega leta.**

**(2) V obdobju začasnega financiranja se smejo uporabiti sredstva do višine, sorazmerne s porabljenimi sredstvi v enakem obdobju v proračunu za preteklo leto.**

**(3) Po preteku začasnega financiranja se v tem obdobju plačane obveznosti vključijo v proračun tekočega leta.**

Če proračun za tekoče leto ni sprejet, financiranje in s tem delovanje občine ne more biti povsem normalno iz dveh razlogov:

1. Prvi je načelni, saj predstavniško telo (Občinski svet) ni odobrilo porabe in s tem pooblastilo župana, da izvršuje proračun.
2. Drugi razlog je v tem, da pravila izvrševanja t.i. začasnega financiranja vsebujejo določene omejitve, ki ne omogočajo trajnega financiranja neposrednih uporabnikov in s tem kontinuiranega izvajanja njihovih programov, posledično pa tudi programov posrednih uporabnikov proračuna.

Začasno financiranje pomeni predvsem to, da občinski organi ne morejo začeti z izvajanjem novih nalog, ter da ni mogoče brezpogojno sklepati pogodb oziroma izvajati javnih razpisov za obdobje po začasnem financiranju. To onemogoča normalno odločanje pri sklepanju poslov oziroma poslovnih razmerij, zato si morajo vsi vključeni v postopke priprave in sprejema proračuna prizadevati, da se začasno financiranje čim prej odpravi.

Pri določitvi začasnega financiranja je omejen skupni obseg izdatkov občine. To pa ne pomeni, da mora ostati tudi njihova notranja razdelitev med posameznimi neposrednimi proračunskimi uporabniki in proračunskimi postavkami enaka kot v preteklem letu. Potrebe enega neposrednega uporabnika v obdobju začasnega financiranja so namreč lahko iz utemeljenih razlogov večje, kot so potrebe drugega. Plačilo zapadlih prevzetih obveznosti mora imeti prednost pred sklepanjem in posledično plačilom novih pogodb, poleg tega ima plačilo izdatkov iz naslova t.i. zakonskih obveznosti (npr. plače, socialni transferi) prednost pred ostalimi obveznostmi. Pri določanju finančnih načrtov neposrednih uporabnikov v obdobju začasnega financiranja je treba upoštevati vsebino, obseg in dinamiko obveznosti, ki zapadejo v obdobje začasnega financiranja.

Zakon določa, da se skupni obseg izdatkov državnega oziroma občinskega proračuna določi glede na (sorazmerno) porabljena sredstva v enakem obdobju v proračunu za preteklo leto. Podlaga za določitev obsega začasnega financiranja države in občin je obseg izdatkov realiziranega proračuna. Pri tem se dikcija »sorazmerno porabljena sredstva v enakem obdobju v proračunu za preteklo leto« razume kot obseg realiziranih izdatkov proračuna v enakem obdobju, kot je obdobje, za katero se določa začasno financiranje. To po obsegu ni enako dvanajstinam odhodkov realiziranega proračuna.

II.

V 33. členu ZJF, je določeno:

**33. člen**

**(Odločanje o začasnem financiranju)**

**(1) Odločitev o začasnem financiranju države sprejme vlada in o tem obvesti Državni zbor.**

**(2) Odločitev o začasnem financiranju občine sprejeme župan in o tem obvesti občinski svet ter nadzorni odbor. Odločitev o začasnem financiranju se objavi v uradnem glasilu občine.**

**(3) Obdobje začasnega financiranja lahko traja največ tri mesece. Če proračun ni sprejet v dodatnem roku treh mesecev začasnega financiranja, se začasno financiranje države lahko podaljša na predlog vlade s posebnim sklepom Državnega zbora, če je to potrebno za financiranje funkcij države.**

**Začasno financiranje občinskega proračuna se lahko podaljša na predlog župana s sklepom skupščinskega sveta, če je to potrebno za financiranje funkcij občine.**

Odločitev o začasnem financiranju občine, ki traja prve tri mesece v letu, sprejme župan in o tem obvesti občinski svet ter nadzorni odbor. Podaljšanje začasnega financiranja oz. odločanje o začasnem financiranju, ki traja ali je daljše od prvih treh mesecev leta, mora odobriti občinski svet.

Pripravil: Darko Lavrič – višji svetovalec za finance